**Veeti Vuorio** (s. 20. toukokuuta 1996 Turku) on suomalainen jääkiekkoilija, joka pelaa Italian toiseksi korkeimmalla sarjatasolla Italian Hockey Leaguen HC Valpellicessa. Hän toimii joukkueen kapteenina. Vuorio on pelipaikaltaan vasen laitahyökkääjä.

Ura
---

### Seuraura

Vuorio on TuTon kasvatti. Hän oli kaudella 2011–2012 seuran C-nuorten paras maalintekijä I-divisioonan runkosarjassa kahdeksalla osumallaan. Seuraavaksi kaudeksi 2012–2013 Vuorio siirtyi Turun Palloseuraan. Kaudella 2013–2014 hän toimi seuran B-nuorten varakapteenina.

Kaudella 2014–2015 Vuorio debytoi TPS:n SM-liigajoukkueessa. Hän sai tililleen ensimmäisen SM-liigaottelunsa 7. maaliskuuta 2015 Tapparaa vastaan. Vuorio merkittiin vain kolmella ketjulla pelanneen TPS:n ylimääräiseksi hyökkääjäksi nelosketjuun, mutta hän ei saanut ottelussa kuitenkaan peliaikaa. Vainio ensimmäiset peliaikansa kuitenkin toisessa ottelussaan, runkosarjan päätöskierroksella 12. maaliskuuta 2015 Hämeenlinnan Pallokerhoa vastaan. Hänet merkittiin TPS:n kolmosketjun vasempaan laitaan Otto Karvisen ja Patrik Moision viereen. Vuorio sai jääaikaa 13.28 minuuttia. Hän palasi TPS:n liigakauden jälkeen takaisin seuran A-nuorten vahvuuteen ja voitti kauden päätteeksi Suomenmestaruuden. Kauden 2015–2016 Vuorio pelasi kokonaan TPS:n A-nuorissa. Hän vahvisti joukkuetta myös Junior Club World Cupissa.

Kaudeksi 2016–2017 Vuorio siirtyi vuoden mittaisella sopimuksella kasvattajaseuransa TUTO Hockeyn Mestis-joukkueeseen. Hänen roolinsa jäi kuitenkin todella pieneksi ja Vuorio pelasi TUTOssa alkukaudella vain kaksi ottelua. Hän pelasi suurimman osan alkukaudestaan lainalla Suomi-sarjajoukkue VG-62:ssa. Siirtorajan kynnyksellä, helmikuussa 2017 TUTO lainasi Vuorion loppukaudeksi TPS:n A-nuoriin.

Vuorio pelasi suurimman osan kaudesta 2017–2018 edelliskeväänä A-nuorten SM-liigaan nousseen TUTOn A-nuorissa. Hän pelasi ison osan kaudestaan myös seuran Mestis-joukkueessa, jossa Vuorion varsinainen tulokaskausi toi 24 runkosarja- ja kymmenessä playoff-ottelussa tehot 1+2=3. Hän voitti kauden päätteeksi Mestis-hopeaa. Alkukaudella 2018–2019 Vuorio pelasi TUTOssa 12 runkosarja- ja kaksi Suomen Cupin ottelua, kunnes joulukuussa 2018 seura lainasi hänet alustavasti tammikuun 2019 ajaksi Suomi-sarjajoukkue Forssan Palloseuraan, jossa Vuorio pelasi lopulta kauden loppuun. Hän jakoi pudotuspeleissä joukkueen sisäisen piste- ja syöttöpörssin voiton tehoilla 3+6=9. Syksyllä 2019 Vuorio antoi tryoutin kautta näyttöjä TUTOon, jonne hän sai syyskuussa vuoden mittaisen jatkosopimuksen. Vuorio pelasi kaudella 2019–2020 myös kahdeksan ottelua lainalla FPS:ssä.

Kaudeksi 2020–2021 Vuorio siirtyi jatkamaan Mestis-uraansa vuoden mittaisella sopimuksella KeuPa HT:n riveihin. Huhtikuussa 2021 hän teki seuran kanssa vuoden mittaisen jatkosopimuksen, kuten taas toukokuussa 2022. Kaudeksi 2022–2023 Vuorio nimettiin KeuPan kapteeniksi.

Marraskuussa 2023 Vuorio siirtyi loppukauden 2023–2024 kattavalla sopimuksella Italian toiseksi korkeimmalle sarjatasolle Italian Hockey Leaguen HC Valpelliceen.

### Maajoukkueura

Vuorio on pelannut kolme nuorten maaottelua.

Pelityyli
---------

KeuPa HT:n entisen päävalmentaja ja pelaajakoordinaattori Tomas Westerlundin mukaan Vuorio on isokokoinen voimahyökkääjä, joka pelaa suoraviivaista jääkiekkoa ja tykkää touhuta maalin edessä. Westerlundin mukaan hän tuo joukkueeseen rutkasti fyysisyyttä ja taklausvoimaa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2014–2015 | TPS | A-SM | 47 | 7 | 12 | 19 | 33 | 11 | 0 | 1 | 1 | 2 |
|  | TPS | SM-liiga | 2 | 0 | 0 | 0 | 0 | – | – | – | – | – |
| 2015–2016 | TPS | A-SM | 41 | 3 | 3 | 6 | 72 | 2 | 0 | 0 | 0 | 0 |
| 2016–2017 | TUTO Hockey | A-Mestis | 2 | 0 | 2 | 2 | 2 | – | – | – | – | – |
|  | TUTO Hockey | Mestis | 2 | 0 | 0 | 0 | 0 | – | – | – | – | – |
|  | VG-62 | Suomi-sarja | 18 | 7 | 5 | 12 | 12 | – | – | – | – | – |
|  | TPS | A-SM | 17 | 3 | 7 | 10 | 0 | 3 | 0 | 0 | 0 | 0 |
| 2017–2018 | TUTO Hockey | A-SM | 39 | 9 | 10 | 19 | 48 | – | – | – | – | – |
|  | TUTO Hockey | Mestis | 24 | 1 | 2 | 3 | 8 | 10 | 0 | 0 | 0 | 0 |
| 2018–2019 | TUTO Hockey | Mestis | 12 | 0 | 0 | 0 | 0 | – | – | – | – | – |
|  | FPS | Suomi-sarja | 22 | 4 | 8 | 12 | 6 | 9 | 3 | 6 | 9 | 4 |
| 2019–2020 | TUTO Hockey | Mestis | 26 | 1 | 2 | 3 | 4 | – | – | – | – | – |
|  | FPS | Suomi-sarja | 8 | 3 | 4 | 7 | 0 | – | – | – | – | – |
| 2020–2021 | KeuPa HT | Mestis | 21 | 1 | 3 | 4 | 8 | 3 | 0 | 0 | 0 | 0 |
| 2021–2022 | KeuPa HT | Mestis | 45 | 6 | 6 | 12 | 22 | 7 | 1 | 1 | 2 | 2 |
| 2022–2023 | KeuPa HT **(C)** | Mestis | 52 | 6 | 14 | 20 | 8 | 2 | 1 | 0 | 1 | 2 |
| 1 kausi | yhteensä | SM-liiga | 2 | 0 | 0 | 0 | 0 | – | – | – | – | – |
| 7 kautta | yhteensä | Mestis | 182 | 15 | 27 | 42 | 46 | 22 | 2 | 1 | 3 | 4 |

Lähteet
-------

* Veeti Vuorio The Internet Hockey Databasessa (englanniksi)
* Veeti Vuorio Eurohockey-sivustolla (englanniksi)
* Veeti Vuorio *Elite Prospects*. Everysport Media Group AB.  (englanniksi)

### Viitteet

1. 1 2  KeuPa HT:lle kuusi jatkosopimusta ja yksi uusi pelaaja – Antti Leskinen jatkaa maalivahtivalmentajana *keupaht.fi*.  28.4.2021. KeuPa Hockey Oy. Viitattu 11.10.2022.
2. ↑  Tilastot *liiga.fi*. Jääkiekon SM-liiga Oy. Viitattu 15.3.2015.
3. 1 2 3 4 5  Veeti Vuorio *Elite Prospects*. Everysport Media Group AB.  (englanniksi)
4. ↑  Elite Prospects - TUTO Hockey U16 *eliteprospects.com*. Everysport Media Group AB. Viitattu 14.7.2019. (englanniksi)
5. ↑  Kokoonpanot *liiga.fi*.  7.3.2015. Jääkiekon SM-liiga Oy. Viitattu 11.5.2020.
6. ↑  Ottelutilastot *liiga.fi*.  7.3.2015. Jääkiekon SM-liiga Oy. Viitattu 15.3.2015.
7. ↑  Kokoonpanot *liiga.fi*.  12.3.2015. Jääkiekon SM-liiga Oy. Viitattu 11.5.2020.
8. ↑  Ottelutilastot *liiga.fi*.  12.3.2015. Jääkiekon SM-liiga Oy. Viitattu 15.3.2015.
9. ↑  TUTOn tulevan kauden runko julki – Wilenius siirtyy Turkuun *Jatkoaika.com*.  21.5.2016. Jatkoaika r.y. Viitattu 21.5.2016.
10. ↑  TUTOn hyökkäyksessä lähtijöitä ja tulijoita – Nuto ja Valvisto siirtyvät Turkuun *Jatkoaika.com*.  14.2.2017. Jatkoaika r.y. Viitattu 17.2.2017.
11. ↑  Wehmas ja Viitasalo TUTOon näytille *tutohockey.fi*.  28.12.2018. TUTO Hockey Oy. Viitattu 14.7.2019.
12. ↑  Elite Prospects - FPS *eliteprospects.com*. Everysport Media Group AB. Viitattu 14.7.2019. (englanniksi)
13. ↑  Jonne Virtanen TUTOon *tutohockey.fi*.  23.9.2019. TUTO Hockey Oy. Viitattu 24.9.2019.
14. 1 2  KeuPalle kaksi uutta pelaajavahvistusta, entinen Mestis-vahti täydentämään valmennusta *Jatkoaika.com*.  8.7.2020. Jatkoaika r.y. Viitattu 8.7.2020.
15. ↑  Ihmisten joukkueeseen uusia sopimuksia – Hyökkääjät Veeti Vuorio ja Joni Airo sopimuksiin, KeuPa HT:n maalivahtivalmentajaksi Nico Rajala *keupaht.fi*.  17.5.2022. KeuPa Hockey Oy. Viitattu 11.10.2022.
16. ↑  Soturiemme kapteenisto kaudella 2022-2023! *facebook.com*.  23.8.2022. KeuPa Hockey Oy. Viitattu 11.10.2022.
17. ↑  Hockey Club Valpellice Bulldogs ASD *facebook.com*.  18.11.2023. Hockey Club Valpellice Bulldogs ASD. Viitattu 18.11.2023. (italiaksi)